sagorsarker/bangla-wikipedia huggingface dataset:
প্রমীলা ভাট

প্রমীলা এস ভাট (ওরফে করিকার) (জন্ম ১৬ সেপ্টেম্বর ১৯৬৯, ব্যাঙ্গালোর, কর্ণাটক) একজন প্রাক্তন ভারতীয় ক্রিকেটার।
তিনি মহিলাদের টেস্ট ক্রিকেট (১৯৯১ থেকে ১৯৯৬ সালের মধ্যে ৫ টি ম্যাচ) এবং ভারতের হয়ে ওয়ানডে ক্রিকেট (১৯৯৩ এবং ১৯৯৮ এর মধ্যে ২২ টি ম্যাচ) খেলেছেন। তিনি ১ টি টেস্ট ম্যাচ এবং ৭ টি একদিনের আন্তর্জাতিক ম্যাচে ভারতীয় দলের অধিনায়কত্ব করেন। একজন অলরাউন্ডার হিসেবে তিনি তার বেশিরভাগ ওয়ানডে ইনিংস খেলেছেন মিডল অর্ডারে এবং ডান হাতের অফস্পিন বোলিং করেছেন। ১৯৯৭/৯৮ মহিলা ক্রিকেট বিশ্বকাপে নিউজিল্যান্ডের বিপক্ষে টাই হওয়া ওয়ানডে ম্যাচের জন্য অধিনায়ক হিসেবে তার মেয়াদ সবচেয়ে বেশি স্মরণীয়। 
তিনি বর্তমানে আবুধাবিতে তার স্বামী সারঙ্গান ভেনুগোপালন এবং তার দুই ছেলে সিদ্ধান্ত ও সঞ্জিতের সাথে থাকেন।
প্লাংকের নীতি

বৈজ্ঞানিক জ্ঞানের সমাজবিজ্ঞানে প্লাংকের নীতি বলতে একটি দৃষ্টিভঙ্গিকে বোঝায়, যা অনুসারে একক বিজ্ঞানীদের মত পরিবর্তনের কারণে নয় , বরং পূর্বের প্রজন্মের বিজ্ঞানীদের সাথে পরবর্তী প্রজন্মের বিজ্ঞানীদের মতের পার্থক্যের কারণে বৈজ্ঞানিক পরিবর্তন সংঘটিত হয়।
বিজ্ঞানী মাক্স প্লাংক নিচের মতো করে নীতিটি সূত্রায়িত করেন:
যার ভাবানুবাদ এরকম: একটি নতুন বৈজ্ঞানিক সত্য বিরোধীদের সম্মতি অর্জন করে ও তাদেরকে সত্যের আলো দেখিয়ে বিজয়ী হয় না, বরং এই কারণে বিজয়ী হয় যে সেটির বিরোধীরা শেষ পর্যন্ত মারা যায় এবং একটি নতুন প্রজন্ম সেটি সম্পর্কে পরিচিতি নিয়ে বেড়ে ওঠে... একটি গুরুত্বপূর্ণ বৈজ্ঞানিক নবীকরণ ধীরে ধীরে বিরোধীদের মন জয় করে ও তাদের মন পরিবর্তন করে অগ্রসর হয়, এমন ঘটনা বিরল: সলের পলে পরিণত হওয়া বিরল ঘটনা। যা আসলেই ঘটে, তা হল সেটির বিরোধীরা ধীরে ধীরে মারা যায় এবং বর্ধনশীল প্রজন্ম শুরু থেকেই ধারণাগুলির সাথে পরিচিত থাকে: ভবিষ্যৎ যে তরুণদের হাতে, এটা তার আরেকটি দৃষ্টান্ত।"
অনানুষ্ঠানিকভাবে এই নীতিটিকে প্রায়শই শব্দান্তরিত করে বলা হয় যে "বিজ্ঞান একটি শেষকৃত্য পরপর অগ্রসর হয়" ("Science progresses one funeral at a time")।
প্লাংকের এই উক্তিটি টমাস কুন, পাউল ফায়ার-আবেন্ড ও অন্যান্যরা ব্যবহার করে এই যুক্তি প্রদান করেছেন যে বৈজ্ঞানিক বিপ্লবগুলি "সত্য ও প্রকৃত ঘটনার শক্তিতে" বলীয়ান হয়ে প্রসারলাভ করে না, বরং এগুলি অ-যৌক্তিক উপায়ে ঘটে থাকে। এটিকে লামার্কপন্থী ধারণাগত বিবর্তনের বিপরীতে ডারউইনপন্থী ধারণাগত বিবর্তনের সাথে তুলনা করা হয়েছে।
বয়স নতুন ধ্যানধারণা গ্রহণ করাকে প্রভাবিত করতে পারে কি না, সে ব্যাপারটিকে বাস্তব অভিজ্ঞতার নিরিখে সমালোচনা করা হয়েছে। যেমন ডারউইন কর্তৃক প্রকাশিত "অন দি অরিজিন অভ স্পিশিজ" গ্রন্থের প্রকাশের পরে সেটির তত্ত্ব গ্রহণের ঘটনাটির সাথে বয়সের সম্পর্ক ছিল গৌণ। আরও বিশেষায়িত ক্ষেত্রে, যেমন নতুন অর্থমিতিক ইতিহাস শাস্ত্রে গ্রহণযোগ্যতার সাথে বয়সের সম্পর্ক দুর্বল। একটি গবেষণায় বেরিয়ে এসেছে যে যখন ভূপাত সঞ্চারণ তত্ত্বটি (প্লেট টেকটনিকস) গৃহীত হয়, তখন বাস্তবে অপেক্ষাকৃত প্রবীণ বিজ্ঞানীরা তরুণ বিজ্ঞানীদের "আগে" তত্ত্বটি গ্রহণ করেছিলেন। তবে জৈবনিক বিজ্ঞান গবেষকদের উপরে করা সাম্প্রতিক আরেকটি গবেষণায় বেরিয়ে আসে যে অগ্রগণ্য বা শ্রেষ্ঠ গবেষকদের মৃত্যুর পরে তাদের সহযোগীদের প্রকাশনার সংখ্যা দ্রুত হ্রাস পায়, এবং এর বিপরীতে তাদের সহযোগী নয়, এমন গবেষক এবং ক্ষেত্রগুলিতে প্রবেশকারী নতুন গবেষকদের গবেষণা কর্মকাণ্ড বৃদ্ধি পায়।
ফ্লোরা ডাফি

ফ্লোরা জেন ডাফি (জন্ম ৩০ সেপ্টেম্বর ১৯৮৭) একজন বারমুডীয় ট্রায়াথলেট। তিনি ২০২০ সালের টোকিও অলিম্পিকে বারমুডার পক্ষে প্রথম স্বর্ণপদক জেতেন। তিনি বেইজিং, লন্ডন এবং রিও ডি জেনিরোর গ্রীষ্মকালীন অলিম্পিকেও অংশ নিয়েছেন। তিনি ২০১৮ সালে অস্ট্রেলিয়ায় অনুষ্ঠিত কমনওয়েলথ গেমসে মহিলাদের ট্রায়াথলনে সোনা জিতেছেন। ২০১৮ সালে, তাকে তার দেশের খেলাধুলায় অবদানের স্বীকৃতি স্বরূপ অফিসার অফ দ্য অর্ডার অফ দ্য ব্রিটিশ এম্পায়ার (ওবিই) সম্মাননায় ভূষিত করা হয়।
ডাফি ২০১৬ এবং ২০১৭ আইটিইউ ওয়ার্ল্ড ট্রায়াথলন, ২০১৫ ও ২০১৬ আইটিইউ ক্রস ট্রায়াথলন সিরিজে বিশ্ব চ্যাম্পিয়ন এবং এক্সটেরা ওয়ার্ল্ড চ্যাম্পিয়নশিপের পাঁচবারের বিজয়ী (২০১৪-২০১৭, ২০১৯)। বেইজিং-এ ২০০৮ সালের গ্রীষ্মকালীন অলিম্পিক, লন্ডনে ২০১২ সালের গ্রীষ্মকালীন অলিম্পিক, রিও ডি জেনিরোতে ২০১৬ সালের গ্রীষ্মকালীন অলিম্পিক এবং টোকিওতে ২০২০ সালের গ্রীষ্মকালীন অলিম্পিকে তিনি বারমুডার পক্ষ থেকে অংশগ্রহণ করেছেন। টোকিও অলিম্পিকে তিনি স্বর্ণপদক জিতেছেন, যা ডাফির প্রথম অলিম্পিক পদকের পাশাপাশি বারমুডার প্রথম স্বর্ণপদক। ডাফির পদকের মধ্য দিয়ে, বারমুডা বিশ্বের সবচেয়ে ছোট দেশ হিসেবে অলিম্পিকে স্বর্ণপদক জিতেছে।
২০১৮ সালের এপ্রিলে ডাফি অস্ট্রেলিয়ার গোল্ড কোস্টে অনুষ্ঠিত কমনওয়েলথ গেমসের প্রথম স্বর্ণপদক জয় করেন। ডাফি ৪৩ সেকেন্ডের ব্যবধানে মহিলা স্প্রিন্ট ট্রায়াথলন জিতে, বারমুডার প্রথম নারী হিসেবে কমনওয়েলথ স্বর্ণপদক বিজয়ী হয়েছেন। এছাড়াও ২০১৮ সালের কমনওয়েলথ গেমসে তার মহিলাদের ক্রস-কান্ট্রি মাউন্টেন বাইক প্রতিযোগিতায় অংশ নেওয়ার কথা থাকলেও পরবর্তীতে অংশ নিতে পারেননি।
ডাফি, একই বছরে তিনটি ট্রায়াথলন বিশ্ব শিরোপা বিজয়ী একমাত্র ব্যক্তি। তিনি ২০১৬ সালে ডব্লিউটিএস, আইটিইউ ক্রস ট্রায়াথলন এবং এক্সটেরার শিরোপা জয়ের মাধ্যমে তিনি এই কৃতিত্ব অর্জন করেন। ডাফি, ডব্লিউটিএস বা ওয়ার্ল্ড ট্রায়াথলন সিরিজ এর ইতিহাসে একমাত্র ট্রায়াথলেট, যিনি একই রেসে দ্রুততম সাঁতার, বাইকিং এবং দৌড় এর অধিকারী হয়েছেন। অলিম্পিক এবং স্প্রিন্ট উভয় আয়োজনেই, একই ডব্লিউটিএস ইভেন্টে সর্বোচ্চ ব্যবধানে বিজয়ের রেকর্ড ডাফির দখলে রয়েছে।
চারাগাছ

চারাগাছ বা চারা হলো একটি তরুণ স্পোরোফাইট যা একটি বীজ থেকে উদ্ভিদ ভ্রূণতে বিকশিত হয়। বীজের অঙ্কুরোদগমের মাধ্যমে চারা বিকাশ শুরু হয়। ৩ ফুটের বড় গাছকে চারা বলা হয় না। 
একটি সাধারণ তরুণ চারা তিনটি প্রধান অংশ নিয়ে গঠিত: রেডিকেল (ভ্রূণমূল), হাইপোকোটাইল (ভ্রূণ অঙ্কুর), এবং কোটিলেডন (বীজ পাতা)। ফুলের উদ্ভিদের দুটি শ্রেণী। 
তাদের বীজ পাতার সংখ্যা দ্বারা আলাদা করা হয়: এঞ্জিওস্পার্ম এর মনোকোটাইলডন (মনোকটস) এর একটি ব্লেড-আকৃতির কোটিলেডন থাকে, যেখানে ডিকোটাইলিডন (ডিকোটস) দুটি গোলাকার কোটিলেডন ধারণ করে। জিমনোস্পার্ম আরও বৈচিত্র্যময়। উদাহরণস্বরূপ, পাইন চারার আটটি কোটিলেডন পর্যন্ত থাকে। কিছু ফুলের গাছের চারাগুলোতে কোটিলডন নেই। এগুলোকে বলা হয় অ্যাকোটিলেডন।
ভ্রূণমুকুল একটি বীজ ভ্রূণের অংশ যা একটি উদ্ভিদের প্রথম বৈশিষ্ট্য বহন করে অঙ্কুরে বিকশিত হয়। বেশিরভাগ বীজে, উদাহরণস্বরূপ সূর্যমুখীতে, ভ্রূণমুকুল হলো একটি ছোট শঙ্কু কাঠামো যাতে পাতা থাকে না। ভ্রূণমুকুল বৃদ্ধি ঘটে না যতক্ষণ না কোটিলেডনগুলো মাটির উপরে বেড়ে যায়। এটি এপিজিয়াল অঙ্কুরোদগম। তবে, বিস্তৃত শিমের মতো বীজে, ভ্রূণমুকুলে পাতার গঠন দৃশ্যমান। এই বীজগুলো মাটির মধ্য দিয়ে বেড়ে ওঠা ভ্রূণমুকুল দ্বারা পৃষ্ঠের নীচে থাকা কোটিলেডনগুলির সাথে বিকশিত হয়। এটি হাইপোজিয়াল অঙ্কুরোদগম হিসেবে পরিচিত।
নিখিল রঞ্জন সেন

ড.নিখিল রঞ্জন সেন (২৩ শে মে ১৮৯৪ – ১৩ ই জানুয়ারি ১৯৬৩) ছিলেন ভারতের আপক্ষিক সাধারণ তত্ত্বের প্রবর্তক, ফলিত গণিতের জনক এবং ব্যালিস্টিক তথা ক্ষেপণবিজ্ঞানের পাঠ ও প্রয়োগের সূচনাকারী ভারতীয় বাঙালি বিজ্ঞানী।
নিখিল রঞ্জন সেনের জন্ম ১৮৯৪ খ্রিস্টাব্দের ২৩ শে মে অবিভক্ত বাংলার অধুনা বাংলাদেশের ঢাকায়। পিতা কালীমোহন সেন ও মাতা বিধুমুখী দেবী। তাঁদের চার পুত্র ও চার কন্যা মধ্যে সর্বকনিষ্ঠ ছিলেন নিখিল রঞ্জন। তার স্কুলের পড়াশোনা ঢাকা কলেজিয়েট স্কুলে। এখানে তার সহপাঠী ছিলেন প্রখ্যাত বিজ্ঞানী মেঘনাদ সাহা। সেখান থেকে ১৯০৯ খ্রিস্টাব্দে বৃত্তিসমেত প্রবেশিকা পরীক্ষা পাশ করে রাজশাহী কলেজ থেকে ১৯১১ খ্রিস্টাব্দে আই.এসসি পরীক্ষায় দশম স্থান অধিকার করেন। কলকাতার প্রেসিডেন্সি কলেজে অঙ্কশাস্ত্রে অনার্স পড়ার সময় তার সহপাঠী ছিলেন সত্যেন্দ্রনাথ বসু ও মেঘনাদ সাহা। প্রেসিডেন্সি কলেজে তিনি গণিতের অধ্যাপক হিসাবে দেবেন্দ্রনাথ মল্লিক এবং রসায়নে প্রফুল্ল চন্দ্র রায় এবং পদার্থবিজ্ঞানে জগদীশচন্দ্র বসুকে পেয়েছিলেন। ১৯১৩ খ্রিস্টাব্দে কলকাতা বিশ্ববিদ্যালয়ের অঙ্কে অনার্স পরীক্ষায় প্রথম তিনজন যথাক্রমে বোস, সাহা ও সেন। প্রেসিডেন্সি কলেজেই এঁরা তিনজন স্নাতকোত্তর অঙ্কের ছাত্র হন। ফলিত গণিতে (তৎকালীন Mixed Mathematics) সত্যেন্দ্রনাথ ও মেঘনাদ সাহা ১৯১৫ খ্রিস্টাব্দে প্রথম ও দ্বিতীয় হয়ে উত্তীর্ণ হন। নিখিল রঞ্জন পরের বছর ১৯১৬ খ্রিস্টাব্দে পরীক্ষা দিয়ে প্রথম শ্রেণীতে প্রথম হন। 
স্নাতকোত্তরের ফল ভাল থাকায় এবং সত্যেন্দ্রনাথ বসু ও মেঘনাদ সাহা পদার্থবিজ্ঞান বিভাগে যোগ দেওয়ায় তিনি ১৯১৭ খ্রিস্টাব্দে কলকাতা বিশ্ববিদ্যালয়ে গণিতে অধ্যাপনা শুরু করেন এবং সেই সাথে গবেষণাও। ১৯২১ খ্রিস্টাব্দে তিনি বিশ্ববিদ্যালয় থেকে ডি.এসসি ডিগ্রি লাভ করেন। প্রতিমাসে পাঁচশো টাকা অতিরিক্ত ভাতা লাভ করে তিনি জার্মানি গমন করেন বার্লিন, মিউনিখ ও প্যারিস বিশ্ববিদ্যালয়ে গবেষণার কাজে। অধ্যাপক ভন লাউয়ের অধীনে আপেক্ষিক সাধারণ তত্ত্ব ও মহাকাশ (cosmogony) গবেষণার জন্য বার্লিন বিশ্ববিদ্যালয় থেকে পিএইচডি ডিগ্রি লাভ করেন। এই সময়ে আপেক্ষিকতা তত্ত্ব (Quantum Theory) ক্রমশই প্রতিষ্ঠা লাভ করছিল। পদার্থবিজ্ঞানের এই বিভাগে তিনি ম্যাক্স প্ল্যাঙ্ক, আলবার্ট আইনস্টাইন, আর্নল্ড সোমারফিল্ড, লুই ডি ব্রগলি প্রমুখ দিকপাল বিজ্ঞানীদের সঙ্গে পরিচিত হন এবং পড়াশোনা করেন। ১৯২৪ খ্রিস্টাব্দে দেশে ফিরে কলকাতা বিশ্ববিদ্যালয়ে ফলিত গণিত বিভাগে "রাসবিহারী ঘোষ অধ্যাপক" পদে নিযুক্ত হন। বিভাগ পুনর্গঠন, নুতন শিক্ষণীয় বিষয় স্থির করা ইত্যাদি কাজে যোগ্য নেতৃত্বের পরিচয় দেন। নানা বিষয়ে মৌলিক গবেষণা তারই নেতৃত্ব শুরু হয়। স্বাধীনতার পর বৈদেশিক শক্তির প্রভাবমুক্ত নতুন ভারতে দেশরক্ষায় গুরুত্বপূর্ণ বিজ্ঞান "ব্যালিস্টিক" বিষয়টি তিনি পাঠ্যক্রমে অন্তর্ভুক্ত করেন। নিজের শিক্ষার ভার নেন এবং 'The Physico Mathematical colloquium' নামে পত্র প্রকাশের ব্যবস্থা করেন। ১৯৫৯ খ্রিস্টাব্দে তিনি অবসর গ্রহণ করেন।
ড. সেন ভারতীয় শিক্ষা ব্যবস্থার সমালোচক ছিলেন। শিক্ষা ব্যবস্থার উন্নতির জন্য ১৯১৭ -১৯১৯ সালে কলকাতা বিশ্ববিদ্যালয় কমিশন গঠিত হলে তার বক্তব্য ছিল - উদার সংস্কৃতির শিক্ষা পদ্ধতিতে বিজ্ঞান বিষয়ে শিক্ষাদানের ব্যবস্থা থাকা উচিত। এর মধ্য দিয়ে মানুষের প্রকৃতি সম্পর্কে জ্ঞান লাভ ও তার উপর প্রভুত্ব বিস্তার সহজ হবে। ছাত্রদের বিজ্ঞান সহজ ভাবে বুঝতে সত্যেন্দ্রনাথ বসুর ন্যায় তিনিও বাংলা ভাষাতেই বিজ্ঞান শিক্ষার পক্ষে অভিমত পোষণ করেন বিশ্ববিদ্যালয় কমিশনের কাছে। তিনি বাংলা ভাষায় রচনা করেন - ‘’সৌরজগৎ’’ । ১৯৪৯ খ্রিস্টাব্দে বিশ্বভারতী এটি প্রকাশ করে।
খাইবার পাখতুনখোয়ার মুখ্যমন্ত্রীদের তালিকা

খাইবার পাখতুনখোয়ার মুখ্যমন্ত্রী খাইবার পাখতুনখোয়া সরকারের প্রধান এবং খাইবার পাখতুনখোয়ার প্রাদেশিক পরিষদ দ্বারা নির্বাচিত হন। মুখ্যমন্ত্রী সর্বোচ্চ ৫ বছরের জন্য খাইবার পাখতুনখোয়া পরিষদ দ্বারা নির্বাচিত হন। পূর্বে প্রদেশটির নাম ছিল NWFP।
মিশ্র অর্থনীতি

মিশ্র অর্থনীতি এমন একটি অর্থনৈতিক ব্যবস্থা যা একটি অর্থনীতির বিভিন্ন উপাদানগুলিকে একটি পরিকল্পিত পদ্ধতির আওতায় একত্রীত করে। মিশ্র অর্থনৈতিক ব্যবস্থায় রাষ্ট্রীয় হস্তক্ষেপের সাথে মুক্ত বাজার বা বেসরকারী উদ্যোগের সংমিশ্রণ করে। যদিও মিশ্র অর্থনীতির কোন একক সংজ্ঞা নেই, বিভিন্নভাবে এর সঙ্গায়ন করা যায় তবে এর একটি সংজ্ঞা হল রাষ্ট্রীয় হস্তক্ষেপের পাশাপাশি বেসরকারী বিনিয়োগের ব্যবস্থা যে অর্থনীতিতে থাকে তাকে মিশ্র অর্থনীতি বলে। আরেকভাবে বলতে গেলে পুঁজিবাদী এবং সমাজতান্ত্রিক দৃষ্টিভঙ্গির সক্রিয় সহযোগিতা মনোভাব মূলক সহবস্থানই মিশ্র অর্থনীতি। এই অর্থনৈতিক ব্যবস্থা মূলত অরাজনৈতিক প্রকৃতির একটি অর্থনীতির যেখানে ব্যক্তিগত উদ্যোগের সঙ্গে সরকারি উদ্যোগের মিশ্রণ রয়েছে। উল্লেখ্য বাংলাদেশেও মিশ্র অর্থনীতি ব্যবস্থা চালু রয়েছে।
বিশ্বের বিভিন্ন দেশে মিশ্র অর্থনীতির বৈশিষ্ট্য আলাদা হয়ে থাকে। তবে সব মিশ্র অর্থনীতিতে মূল কিছু বৈশিষ্ট্য লক্ষ্য করা যায়। সেগুলো হল-
সুশীল জানা

সুশীল জানা বা সুশীলরঞ্জন জানা (৬ ডিসেম্বর ১৯১৬ — ১৬ অক্টোবর ২০০৮) ছিলেন একজন বাঙালি সাহিত্যিক, ছোটগল্পকার ও সম্পাদক। 
সুশীল জানা সম্ভ্রান্ত কৃষক পরিবারের সন্তান। প্রাথমিক জীবন মেদিনীপুরে কাটলেও পরে তিনি চলে আসেন কলকাতায়। তাঁর লিখিত প্রথম গল্প প্রকাশ হয় উত্তরা ও প্রবাসী পত্রিকায়। ১৯৪৬ সালে মুজফ্‌ফর আহ্‌মদের ডাকে যোগ দেন ন্যাশনাল বুক এজেন্সিতে। তিনি বামপন্থী মনোভাবাপন্ন ছিলেন ও প্রগতি সাহিত্য আন্দোলনের সাথে যুক্ত ছিলেন। তেভাগা কৃষক আন্দোলনের ওপরে লেখা তাঁর ছোটগল্প সমাদৃত হয়েছে। ১৯৫০ থেকে ১৯৮১ সাল অব্দি মুরলীধর গার্লস কলেজে শিক্ষকতা করেছেন। সুদীর্ঘ ৪০ বছরের সাহিত্য জীবনে তিনি লিখেছেন ৬টি উপন্যাস, ছোটগল্প, কবিতা এবং বহু প্রবন্ধ। প্রথম উপন্যাস "মহানগরী" প্রকাশিত হয় অগ্রণী পত্রিকায়। সুশীল জানা বঙ্কিম পুরস্কার, ও শরৎচন্দ্র স্মৃতি পুরস্কারে সম্মানিত হন। তাঁর লেখা আম্মা গল্প নিয়ে তৈরি গৌতম ঘোষের দখল ছবিটি স্বর্ণকমল লাভ করে। সুশীল জানা নিজে একজন অনুবাদক ছিলেন ও তাঁর লেখা অনূদিত হয়েছে বিভিন্ন বিদেশি ভাষায়।
চিলমারী ইউনিয়ন, চিলমারী

৫নং চিলমারী ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন পরিষদ।
চিলমারী মৌজা ও গ্রামের নামানুসারে এ ইউনিয়নের নাম চিলমারী ইউনিয়ন রাখা হয়। কথিত আছে, ব্রিটিশ আমল এই অঞ্চলে চিলের উপদ্রব অস্বাভাবিক হয়ে পড়ে। মানুষ চিলের অত্যাচারে অতিষ্ঠ হয়ে ওঠে। ইংরেজ সেনাদের কাছে খবর পৌঁছালে তারা বন্দুক নিয়ে চিলের সাথে রীতিমত যুদ্ধ ঘোষণা করে। জনতাও আনন্দের সাথে সে যুদ্ধ উপভোগ করতে দলে দলে আসতে থাকে, আর মুখে একটাই রব চলো চিল মারি। ধারণা করা হয়, এই ঘটনা থেকেই এই এলাকার নাম চিলমারী হয়েছে।
চিলমারী উপজেলার প্রাণকেন্দ্রে এ ইউনিয়ন পরিষদটি অবস্থিত।
এ ইউনিয়নে কলেজ আছে তিনটি।
কুড়িগ্রাম জেলা থেকে চিলমারী উপজেলা সদরের প্রাণকেন্দ্রে হওয়ায় যোগাযোগ ব্যবস্থা ভালো। কুড়িগ্রাম জেলা সদর হতে দক্ষিণে ২৭ কিলোমিটার ।
এই ইউনিয়নের শতভাগ জনসংখ্যা মুসলমান।
ক্যাম্প হাফ-ব্লাড ক্রনিকলস

ক্যাম্প হাফ-ব্লাড ক্রনিকলস (ইংরেজি: "Camp Half-Blood Chronicles") হল লেখক রিক রিঅর্ড্যান সৃষ্ট একটি মিডিয়া ফ্র্যাঞ্চাইজ। তিনটি উপন্যাস ধারাবাহিক (প্রতিটি ধারাবাহিক পাঁচটি উপন্যাস সম্বলিত), তিনটি ছোটোগল্প সংকলন, দু’টি পুরাণ সংকলন গ্রন্থ, একটি একক স্বতন্ত্র ছোটোগল্প, একটি প্রবন্ধ সংকলন, একটি সহায়িকা, চারটি গ্রাফিক উপন্যাস, দু’টি চলচ্চিত্র, একটি ভিডিও গেম, একটি মিউজিক্যাল ও অন্যান্য মাধ্যম নিয়ে এটি গড়ে উঠেছে। আধুনিক বিশ্বের প্রেক্ষাপটে রচিত এই কাহিনিগুলির কেন্দ্রবিন্দু একদল কিশোর অর্ধদেবতা; এছাড়া গ্রিক ও রোমান পুরাণের অনেক চরিত্রই এই কাহিনিগুলিতে চিত্রিত হয়েছে। প্রথম ধারাবাহিক "পার্সি জ্যাকসন অ্যান্ড দি অলিম্পিয়ানস"-এ (২০০৫-২০০৯) বিষয়বস্তু হল গ্রিক অর্ধদেবতাদের একটি সামার ক্যাম্পে পার্সি জ্যাকসন নামে এক কিশোরের অভিযান। দ্বিতীয় ধারাবাহিক "দ্য হিরোজ অফ অলিম্পাস"-এ আরও কয়েকটি অগ্রণী চরিত্র এবং রোমান অর্ধদেবতাদের অপর একটি ক্যাম্প উপস্থাপন করা হয়। তৃতীয় ধারাবাহিক "দ্য ট্রায়ালস অফ অ্যাপোলো"-এ নব্য-নশ্বর দেবতা অ্যাপোলোকে উপস্থাপিত করা হয়, সেই সঙ্গে প্রথম ও দ্বিতীয় ধারাবাহিকের অনেক চরিত্রও এখানে বর্ণিত হয়।
এই ফ্র্যাঞ্চাইজের প্রেক্ষাপট রিঅর্ড্যানের অপর দুই ধারাবাহিক অর্থাৎ "দ্য কেন ক্রনিকলস" (যা মিশরীয় পুরাণ-ভিত্তিক) ও "ম্যাগনাস চেজ অ্যান্ড দ্য গডস অফ আসগার্ড"-এর (যা নর্স পুরাণের প্রেক্ষাপটে রচিত) অনুরূপ কাল্পনিক মহাবিশ্ব। তিনটি ছোটোগল্প প্রকাশিত হওয়ার পর যুক্ত হয় "দ্য কেন ক্রনিকলস" ও "ক্যাম্প হাফ-ব্লাড ক্রনিকলস"-এর সঙ্গে; "ক্যাম্প হাফ-ব্লাড ক্রনিকলস"-এর চরিত্রগুলি "দ্য কেন ক্রনিকলস" ও "ম্যাগনাস চেজ অ্যান্ড দ্য গডস অফ আসগার্ড" ধারাবাহিকেও আবির্ভূত হয়।
স্ট্রেপ্টোমাইসিন

স্ট্রেপ্টোমাইসিন হলো একটি এন্টিবায়োটিক ওষুধ যা বিভিন্ন ধরনের ব্যাকটেরিয়ার সংক্রমণের চিকিৎসায় ব্যবহৃত হয়।"যক্ষ্মা", "মাইকোব্যাকটেরিয়াম এভিয়াম",এন্ডোকার্ডাইটিস,ব্রুসেলোসিস,"বারখোলদেরিয়ার সংক্রমণ",প্লেগ, তুলারেমিয়া এবং ইঁদুরের কামড়ে জ্বরের চিকিৎসায় স্ট্রেপ্টোমাইসিন ব্যবহৃত হয়। সক্রিয় যক্ষ্মার চিকিৎসার জন্য প্রায়শই আইসোনায়াজাইড, রিফাম্পিসিন এবং পাইরাজিনামাইডের সাথে এন্টিবায়োটিকটি দেওয়া হয়। এটি শিরা বা পেশীতে ইনজেকশনের মাধ্যমে দেওয়া যেতে পারে।
স্ট্রেপ্টোমাইসিনের সাধারণ পার্শ্ব-প্রতিক্রিয়ার মধ্যে রয়েছে বমি, মুখের অসাড়তা, জ্বর এবং ফুসকুড়ি। গর্ভাবস্থায় ব্যবহারের ফলে উন্নয়নশীল শিশু স্থায়ী বধির হতে পারে। তবে বুকের দুধ খাওয়ানোর সময় এন্টিবায়োটিকটির ব্যবহার নিরাপদ বলে মনে হয়। মায়াস্থেনিয়া গ্র্যাভিস বা অন্যান্য নিউরোমাসকুলার রোগে আক্রান্ত ব্যক্তিদের জন্য এটি সুপারিশ করা হয় না। স্ট্রেপ্টোমাইসিন একটি অ্যামিনোগ্লাইকোসাইড। এটি 30S রাইবোসোমাল সাব ইউনিট প্রোটিন তৈরির ক্ষমতাকে ব্লক করে দেয়। যার ফলে ব্যাকটেরিয়ার মৃত্যু ঘটে।
"স্ট্রেপ্টোমাইসিস গ্রিসিয়াস" থেকে অ্যালবার্ট শ্যাৎজ ১৯৪৩ সালে সর্বপ্রথম স্ট্রেপ্টোমাইসিনকে আলাদা করেছিলেন। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। বিশ্ব স্বাস্থ্য সংস্থা এটিকে মানবদেহের জন্য সংকট মুহুর্তের গুরুত্বপূর্ণ ওষুধ হিসাবে শ্রেণীবদ্ধ করেছে।
অন্যান্য অ্যামিনোগ্লাইকোসাইডের পার্শ্ব প্রতিক্রিয়ার মতো স্ট্রেপ্টোমাইসিনের ক্ষেত্রে সবচেয়ে প্রচলিত হলো বৃক্কের বিষাক্ততা এবং কানের বিষাক্ততা। এছাড়া ক্ষণস্থায়ী বা স্থায়ী বধিরতা হতে পারে। অষ্টম ক্র্যানিয়াল স্নায়ু (ভেস্টিবুলার স্নায়ু) এর ভেস্টিবুলার অংশ প্রভাবিত হতে পারে। যার ফলে টিনিটাস, ভার্টিগো, অ্যাটাক্সিয়া, বৃক্ক বিষাক্ততা এবং বৃক্কের সম্ভাব্য ত্রুটি নির্ণয়ে হস্তক্ষেপ করতে পারে।
সাধারণ পার্শ্ব প্রতিক্রিয়াগুলির মধ্যে রয়েছে ভার্টিগো, বমি, মুখের অসাড়তা, জ্বর এবং ফুসকুড়ি। জ্বর এবং ফুসকুড়ি ক্রমাগত ব্যবহারের ফলে হতে পারে। [উদ্ধৃতি প্রয়োজন]
সাধারণত গর্ভাবস্থায় স্ট্রেপ্টোমাইসিনের ব্যবহার সুপারিশ করা হয় না। গর্ভাবস্থায় যে সব শিশুর মায়েরা স্ট্রেপ্টোমাইসিন গ্রহণ করেন, তাদের মধ্যে জন্মগত বধিরতার খবর পাওয়া গেছে। তবে স্তন্যপান করানোর সময় এটির ব্যবহার ঠিক আছে বলে মনে হয়।
এটি মায়াথেনিয়া গ্রাভিস যুক্ত ব্যক্তিদের মধ্যে সুপারিশ করা হয় না।
সীমানা

সীমানা হল কোনো স্থানের ভৌগোলিক সীমানা, যা হয় মহাসাগর বা এধরণের ভৌগোলিক বৈশিষ্ট্য দ্বারা নির্ধারিত, বা সরকার, সার্বভৌম রাষ্ট্র, সংঘবদ্ধ রাজ্য, প্রশাসনিক বিভাগ এবং অন্যান্য শাসনতন্ত্রিক সত্ত্বার মতো রাজনৈতিক বিষয়াবলী দ্বারা আরোপিত। সীমানাগুলি যুদ্ধ, উপনিবেশীকরণ বা অঞ্চলগুলিতে বসবাসকারী রাজনৈতিক সত্ত্বাদের মধ্যে সম্পাদিত সরল প্রতীকী চুক্তির মাধ্যমে প্রতিষ্ঠিত হয়; এই চুক্তিগুলির সৃষ্টিকে বলা হয় সীমানার সীমানির্দেশ।
কিছু সীমানা — যেমন: বেশিরভাগ রাষ্ট্রের অভ্যন্তরীণ প্রশাসনিক সীমানা, বা, সেনজেন অঞ্চলের মধ্যে আন্তঃরাষ্ট্র সীমানা উন্মুক্ত এবং সম্পূর্ণরূপে প্রহরা-বিহীন। অধিকাংশ বাহ্যিক সীমানার আংশিক বা সম্পূর্ণ অংশই নিয়ন্ত্রিত হয়ে থাকে এবং আইনীভাবে কেবল নির্ধারিত সীমান্ত চৌকিগুলি দিয়ে পার হওয়া যায় ও সীমান্ত অঞ্চলগুলিও নিয়ন্ত্রণ করা হতে পারে।
এমনকি বাফার এলাকা স্থাপনকেও সীমানা উৎসাহিত করতে পারে। বিদ্যায়তনিক কএত্রে সীমানা এবং সীমান্তের মধ্যে একটি পার্থক্য প্রতিষ্ঠিত হয়েছে, যা পরবর্তীতে রাষ্ট্রীয় সীমানার চেয়েও মানসিক অবস্থাকে অধিক নির্দেশ করে থাকে।
মানবিক সংস্থার দ্বারা বিশ্বের উপর রাজনৈতিক সীমানা আরোপ করা হয়। এর অর্থ হলো, যদি কোন রাজনৈতিক সীমানা কোনো নদী বা পর্বতমালার দ্বারা গঠিত হয়, তবুও এটি স্বয়ংক্রিয়ভাবে রাজনৈতিক সীমানা হিসাবে সংজ্ঞায়িত হবে না, এমনকি, এটি অতিক্রম করা দুরুহ হলেও।
পৃথিবীর স্পষ্টলক্ষিত প্রাকৃতিক বৈশিষ্ট্যগুলি দ্বারা গঠিত কি-না - এর ওপর নির্ভর করে প্রায়শই রাজনৈতিক সীমানা শ্রেণীবদ্ধ করা হয়।
ভৌগোলিক বিভিন্ন বিচ্ছিন্নতা সৃষ্টিকারী বৈশিষ্ট্য দ্বারা তৈরি সীমানা এর অন্তর্ভুক্ত।
তালুকদার মোহাম্মাদ লোকমান হাকিম

তালুকদার মোহাম্মাদ লোকমান হাকিম একজন বাংলাদেশী অধ্যাপক ও বিশ্ববিদ্যালয় প্রশাসক। তিনি ইসলামী বিশ্ববিদ্যালয়, বাংলাদেশের ইসলামের ইতিহাস ও সংস্কৃতি বিভাগের অধ্যাপক। তিনি জুলাই ২০২১ সালে শরীয়তপুরের জেড এইচ সিকদার বিজ্ঞান ও প্রযুক্তি বিশ্ববিদ্যালয়ের উপাচার্য হিসাবে নিয়োগ প্রাপ্ত হন। এছাড়াও ইতিপূর্বে তিনি ইসলামী বিশ্ববিদ্যালয়ের প্রক্টরের দায়িত্ব পালন করেন।
তালুকদার লোকমান হাকিম ১৯৬৪ সালের ৩০ ডিসেম্বর বাগেরহাটের মোড়েলগঞ্জের পুটিখালী ইউনিয়নের ভাটখালী গ্রামে জন্মগ্রহণ করেন। তার পিতার নাম সিরাজ উদ্দিন তালুকদার। তিনি খুলনার হ্যানয় রেলওয়ে হাই স্কুল থেকে ১৯৮০ সালে এসএসসি এবং খুলনা মজিদ মেমোরিয়াল সিটি কলেজ থেকে ১৯৮৯ সালে এইচএসসি পাশ করেন। এরপরে রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৯১ সালে স্নাতক ও ১৯৯৩ সালে স্নাতকোত্তর ডিগ্রি অর্জন করেন। এরপরে ২০০৫ রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক এ কে এম ইয়াকুব আলীর তত্বাবাধনে ইসলামী বিশ্ববিদ্যালয়, বাংলাদেশ থেকে পিএইচডি সনদ অর্জন করেন।
তালুকদার লোকমান হাকিম ৫ অক্টোবর ১৯৯৫ সালে পঞ্চদশ বাংলাদেশ সিভিল সার্ভিস পরীক্ষায় শিক্ষা ক্যাডারে উত্তীর্ণ হয়ে নীলফামারী সরকারি কলেজে প্রভাষক পদে যোগদান করেন। ১৯৯৬ সালে ইসলামী বিশ্ববিদ্যালয়ে ইসলামের ইতিহাস ও সংস্কৃতি বিভাগের প্রভাষক পদে যোগ দেন।একই বিশ্ববিদ্যালয়ে ইসলামের ইতিহাস ও সংস্কৃতি বিভাগে তিনি ১৯৯৯ সালে তিনি সহকারী অধ্যাপক, ২০০৫ সালে সহযোগী অধ্যাপক এবং ২০০৯ সালে অধ্যাপক পদে অধ্যাপনা করেছেন।
তিনি ইসলামী বিশ্ববিদ্যালয়ের জাতির পিতা বঙ্গবন্ধু শেখ মুজিবুর রহমান হলের প্রভোষ্টের দায়িত্ব পালন করেন। এছাড়াও বিশ্ববিদ্যালয়ের সহকারী প্রক্টর, ছাত্র উপদেষ্টা, প্রভোষ্ট কাউন্সিলের সভাপতি সহ আরো বিভিন্ন দায়িত্ব পালন করেন। বিশ্ববিদ্যালয়ের শিক্ষায়তনিক ও প্রশাসনিক দায়িত্বের বাইরে তিনি শাপলা ফোরামের কার্যনির্বাহি পরিষদের একজন সদস্য। তিনি ২০১৪ সালে ইসলামী বিশ্ববিদ্যালয়ের প্রক্টর হিসাবে নিযুক্ত হোন, এরপরে ৩০ জুলাই বাংলাদেশের রাষ্ট্রপতি কর্তৃক শরীয়তপুরের জেড এইচ সিকদার বিজ্ঞান ও প্রযুক্তি বিশ্ববিদ্যালয়ের উপাচার্য হিসাবে নিয়োগ প্রাপ্ত হন।
মোহাম্মদ নাজমুল হক

মোহাম্মদ নাজমুল হক একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগের অধ্যাপক এবং সিলেটে অবস্থিত দেশের প্রথম বেসরকারি কারিগরি বিশ্ববিদ্যালয়, আরটিএম আল-কবির টেকনিক্যাল ইউনিভার্সিটির প্রথম উপাচার্য।
নাজমুল হক চট্টগ্রাম বিশ্ববিদ্যালয় স্কুল এন্ড কলেজ থেকে ১৯৮৯ সালে এসএসসি এবং ১৯৯১ সালে এইচএসসি পাস করেন। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগ থেকে ১৯৯৪ সালে বিএসসি (সম্মান) এবং ১৯৯৫ সালে এমএসসি ডিগ্রি লাভ করেন। তিনি ঢাকা বিশ্ববিদ্যালয় থেকে ২০১৩ সালে স্বাস্থ্য অর্থনীতিতে পিএইচডি ডিগ্রি অর্জন করেন।
নাজমুল হক ২০০০ সালে জাহাঙ্গীরনগর বিশ্ববিদ্যালয়ের পরিসংখ্যান বিভাগে প্রভাষক হিসেবে যোগ দেন। ২০০৩ সালে তিনি সহকারী অধ্যাপক, ২০১১ সালে সহযোগী অধ্যাপক এবং ২০১৫ সালে অধ্যাপক হিসেবে পদোন্নতি লাভ করেন।
কর্মজীবনে তিনি বিভাগীয় প্রধান ও দেশি-বিদেশি একাধিক সংস্থার পরামর্শকসহ বিভিন্ন গুরুত্বপূর্ণ দায়িত্ব পালন করেছেন।
মোহাম্মদ নাজমুল হক ২০২১ সালের ১ এপ্রিল থেকে ২০২২ সালের ১ সেপ্টেম্বর পর্যন্ত সিলেটে অবস্থিত আরটিএম আল-কবির টেকনিক্যাল ইউনিভার্সিটির প্রথম উপাচার্য হিসেবে দায়িত্ব পালন করেন।
দেশিয় ও আন্তর্জাতিক জার্নালে তার গবেষণা প্রবন্ধ প্রকাশিত হয়েছে। তিনি একাধিক গবেষণা প্রকল্পের সাথেও যুক্ত।
পাকিস্তানের সিনেটরদের তালিকা

পাকিস্তানের সিনেট মোট ১০০ সদস্য নিয়ে গঠিত। ১৯৭০ সালের পরিষদ ১৯৭৩ এর সংবিধান প্রণয়ন করে যা ১২ এপ্রিল পাস হয় এবং ১৪ আগস্ট ১৯৭৩ সালে প্রবর্তিত হয়। ১৯৭৩ এর সংবিধানে জাতীয় সংসদ এবং সিনেটের সমন্বয়ে একটি দ্বি-কক্ষীয় আইনসভাসহ সংসদীয় সরকার গঠনের বিধান রয়েছে। সিনেটের সদস্যপদ, যা মূলত ৪৫ ছিল, ১৯৭৭ সালে ৬৩ এবং ১৯৮৫ সালে ৮৭ তে উন্নীত হয়েছিল। ২০০২ সালে জেনারেল পারভেজ মোশাররফের সরকার সিনেটের সদস্য সংখ্যা ৮৭ থেকে ১০০ পর্যন্ত উন্নীত করেন। ২০১৮ সালে, ২৫ তম সংশোধনীর মাধ্যমে খাইবার পাখতুনখোয়ার সাথে ফাটা একীভূত হওয়ার পর আসন সংখ্যা ১০৪ থেকে কমিয়ে ৯৬ করা হয়েছিল।
মার্চ ২০২১ সিনেট নির্বাচনের পর, সিনেটে দলের অবস্থান নিম্নরূপ:
পাকিস্তান সিনেটের আসন
<nowiki>*</nowiki> মিয়া মুহাম্মদ নওয়াজ শরীফের বিরুদ্ধে মামলার কারণে পাকিস্তান মুসলিম লীগ (এন) এর প্রার্থীদের স্বতন্ত্র হিসেবে প্রতিদ্বন্দ্বিতা করতে হয়েছিল।
<nowiki>**</nowiki> পিএমএল (এন) প্রার্থী ইসহাক দার নির্বাচনে স্বতন্ত্র হিসেবে প্রতিদ্বন্দ্বিতা করলেও তিনি এখনও সিনেটর হওয়ার শপথ নেননি।
ছেন মেং

ছেন মেং (; ; জন্ম ১৫ জানুয়ারি ১৯৯৪) একজন চীনা টেবিল টেনিস খেলোয়াড়। তিনি ২০২০ আইটিটিএফ মহিলা বিশ্বকাপ এবং ২০১৭, ২০১৮ এবং ২০১৯ সালের আইটিটিএফ ওয়ার্ল্ড ট্যুর গ্র্যান্ড ফাইনালে মেয়েদের একক বিভাগের চ্যাম্পিয়ন। তিনি ২০১৯ বিশ্ব চ্যাম্পিয়নশিপে মেয়েদের একক বিভাগে রৌপ্য পদকপ্রাপ্ত এবং ২০২০ টোকিও অলিম্পিকে স্বর্ণপদক বিজয়ী।
তিনি ২০১১ সালের বিশ্ব জুনিয়র টেবিল টেনিস চ্যাম্পিয়নশিপে মেয়েদের এককে বিজয়ী ছিলেন।
কোভিড-১৯ এর বৈশ্বিক মহামারীর ধারাবাহিকতায় প্রতিযোগিতামূলক টেবিল টেনিস পুনরায় শুরু হওয়ার পর, চেন একাধারে বিশ্বকাপ, আইটিটিএফ প্রো ট্যুর ফাইনালস এবং ২০২০ অল চায়না ন্যাশনাল চ্যাম্পিয়নশিপ জয় করেন।
মে মাসে, চেন টোকিও অলিম্পিকে মেয়েদের একক এবং দলীয় ইভেন্টে চীনের প্রতিনিধিত্ব করার জন্য নির্বাচিত হন। চেন চীনের অলিম্পিক স্ক্রিমেজের প্রথম লেগ জিতলেও, দ্বিতীয় লেগের ফাইনালে ওয়াং মানিউয়ের কাছে পরাজিত হন। জুন মাসে চেন পুনরায় ওয়াংয়ের কাছে পরাজিত হন।
জুলাই মাসে, একটি সাক্ষাৎকারে, চেন বলেন যে তিনি টোকিও অলিম্পিকের মানসিক প্রস্তুতির জন্য প্রাক্তন টেবিল টেনিস খেলোয়াড় মা লিন এবং লি জিয়াওজিয়ার সাথে ঘনিষ্ঠ যোগাযোগ রক্ষা করছিলেন।
চেন টোকিও অলিম্পিকের মেয়েদের এককে ফাইনালে পৌঁছান। চেন, হংকংয়ের ডু হোই কেমের বিপক্ষে ৪-২ ব্যবধানে কোয়ার্টার-ম্যাচ এবং সিঙ্গাপুরের ইউ মেঞ্জ্যুর বিপক্ষে ৪-০ ব্যবধানে সেমিফাইনাল ম্যাচে জয়লাভ করেন। এরপর ফাইনাল ম্যাচে, তিনি তার স্বদেশী সুন ইংসাকে ৪-২ ব্যবধানে পরাজিত করে স্বর্ণপদক জয় করেন।
রংপুর টাউন হল

রংপুর টাউন হল (পূর্বনাম: রংপুর নাট্য সমাজ গৃহ) বাংলাদেশের রংপুর শহরের সিটি হল। ১৮৯১ সালে কাকিনার রাজা মহিমা রঞ্জন রায়ের দানকৃত জমিতে 'রংপুর নাট্য সমাজ গৃহ' নামে প্রতিষ্ঠা করা হয়। এর বর্তমান ভবনটি ১৯১১ সালে নির্মিত হয়েছিল।
১৮৯১ সালে কাকিনার রাজা মহিমা রঞ্জন রায় রংপুরের উৎসাহিত নাট্য সমাজকে একটি রঙ্গশালা প্রতিষ্ঠার জন্য তিনি ১০ বিঘা ৩ কাঠা জমি দান করেন এবং এর প্রতিষ্ঠাকালীন নাম দেন 'রংপুর নাট্য সমাজ গৃহ'। ১৮৯৬ সালে ব্রিটিশ সরকারের ভারত সচিব দ্বারা জমির টুকরাটি আরডিএর কাছে হস্তান্তর করেন। এখানে মঞ্চস্থ প্রথম নাটকটি ছিল মাইকেল মধুসূদন দত্তের "শর্মিষ্ঠা (১৮৫৯)" নাটক। কিন্তু অন্য একটি সূত্র অনুসারে এখানে মঞ্চস্থ প্রথম নাটকটি ছিল রামনারায়ণ তর্করত্ন রচিত "কুলিনকুলসর্বস্ব" (১৮৫৪)। এই টাউন হল প্রাঙ্গনে সমগ্র ভারতীয় উপমহাদেশের অন্যতম প্রাচীন গ্রন্থাগার, রংপুর পাবলিক লাইব্রেরি (প্রতিষ্ঠা ১৮৫৪) রয়েছে। এর পাশাপাশি কলকাতার বাইরে "বঙ্গীয় সাহিত্য পরিষদ" -এর প্রথম শাখা ছিল, "রংপুর সাহিত্য পরিষদ" এই লাইব্রেরীর একাংশেই প্রতিষ্ঠিত হয়। ১৯৫২ সালে ভাষা আন্দোলনের সময় রংপুরের মাটিতে প্রাণ দেয়া শহীদদের আত্মত্যাগের স্মরণে এই প্রাঙ্গনেই রয়েছে বাংলাদেশের অন্যতম প্রাচীন এবং অনন্য " শহীদ মিনার"। টাউন হলটির সাথে রংপুরের মুক্তিযুদ্ধের ইতিহাস ওতপ্রোতভাবে জড়িত। ১৯৭১ সালে রংপুরের প্রতিরোধী বাঙালি মুক্তিযোদ্ধাদের এবং নিরীহ জনতার বিরুদ্ধে পাকিস্তান সেনাবাহিনীর নির্মম নির্যাতনের স্বাক্ষী দেয় এই ভবন। সেসময় এটি "কনসেনট্রেশন ক্যাম্প" এবং টর্চার সেল হিসাবে ব্যবহৃত হয়েছিল। এখন পুরো ক্যাম্পাসে রয়েছে- রংপুরের দুটি প্রধান লাইব্রেরি- পাবলিক লাইব্রেরি এবং জেলা লাইব্রেরি, শহীদ মিনার এবং রংপুরের আঞ্চলিক "শিল্পকলা একাডেমি"।
রংপুরকে বলা হয় আনন্দের শহর (রং মানে আনন্দ, পুর মানে শহর)। ঐতিহাসিকভাবে, রংপুর বাংলার প্রাচীনতম শহরগুলির মধ্যে একটি। প্রায় আড়াইশো বছরের নাগরিক সাংস্কৃতি রংপুরকে সমৃদ্ধির দিকে তার নিজস্ব গতিতে এগিয়ে চলতে সাহায্য করেছিল এবং এতে এই প্রতিষ্ঠানটি একটি গুরুত্বপূর্ণ ভূমিকা পালন করেছে এবং করে চলেছে। এখন এটি রংপুরের সাংস্কৃতিক কর্মকাণ্ডের প্রধান কেন্দ্র। পহেলা বৈশাখের মত প্রতিটি জাতীয় দিবস বা সাংস্কৃতিক দিনে, সরকারি ও বেসরকারি উভয় প্রকারের সংগঠনই বিশাল পরিসরে এখানে সাংস্কৃতিক অনুষ্ঠান আয়োজন করে থাকে। এই দিনগুলিতে, পুরো ক্যাম্পাসটি শহরের আনন্দ উদযাপনের কেন্দ্র হয়ে ওঠে। এটি আঞ্চলিক রংপুরী ভাষা ও সংস্কৃতির অন্যতম আধার এবং উত্তরবঙ্গের আঞ্চলিক ভাওয়াইয়া সঙ্গীতের অন্যতম চর্চাকেন্দ্র। এখানে, প্রায় প্রতি সপ্তাহে কমপক্ষে একটি সাংস্কৃতিক অনুষ্ঠান বা আলোচনা শহরের বিভিন্ন সাংস্কৃতিক গোষ্ঠী দ্বারা আয়োজিত হয়। এই প্রতিষ্ঠানটি আসাদুজ্জামান নূর, তুলসী লাহিড়ী এবং বেবী নাজনিন সহ বাঙালি সংস্কৃতির বিশিষ্ট ব্যক্তিত্বদের সাথে জড়িত। এছাড়াও এটি পূর্বে শরৎচন্দ্র চট্টোপাধ্যায়, ডক্টর মুহম্মদ শহীদুল্লাহ এবং নেতাজী সুভাষ চন্দ্র বসুর পদসঞ্চারণায় মুখরিত হয়েছিল।
মার্শিয়ার এথেলবাল্ড

এথেলবাল্ড (ইংরেজি বানানে: Æthelbald বা Ethelbald বা Aethelbald; মৃত্যু: ৭৫৭) ছিলেন ৭১৬ খ্রিস্টাব্দ থেকে ৭৫৭ খ্রিস্টাব্দে নিহত হওয়ার পূর্বাবধি মার্শিয়ার (অধুনা ইংল্যান্ডের মিডল্যান্ডস) রাজা। তিনি ছিলেন অ্যালেওর পুত্র, এবং সেই সূত্রে রাজা এওয়ার এক পৌত্র। এথেলবাল্ডের জ্ঞাতিভ্রাতা তথা তাঁর পূর্ববর্তী রাজা সিওলরেড তাঁকে নির্বাসিত করেছিলেন। সিওলরেডের মৃত্যুর পর এথেলবাল্ড সিংহাসনে আরোহণ করেন। এথেলবাল্ডের সুদীর্ঘ রাজত্বকালে মার্শিয়া অ্যাংলো-স্যাক্সনদের প্রধান রাজ্যে পরিণত হয়েছিল এবং ইতিপূর্বে (আনুমানিক ৬২৮ থেকে ৬৭৫ খ্রিস্টাব্দের মধ্যবর্তী সময়ে) দুই শক্তিশালী মার্শিয়ান রাজা পেন্ডা ও উলফহিয়ারের রাজত্বকালে মার্শিয়া যে গুরুত্ব অর্জন করেছিল, তা পুনরুদ্ধার করতে সক্ষম হয়।
এথেলবাল্ড যখন সিংহাসনে আরোহণ করেন তখন ওয়েসেক্স ও কেন্ট দুইই ছিল শক্তিশালী শাসকের দ্বারা শাসিত রাজ্য। কিন্তু পনেরো বছরের মধ্যেই সমসাময়িক কালপঞ্জিকার বিড এথেলবাল্ডকে হাম্বার নদীর দক্ষিণভাগের সমগ্র ইংল্যান্ডের শাসক হিসেবে বর্ণনা করেন। "অ্যাংলো-স্যাক্সন ক্রনিকল" অবশ্য এথেলবাল্ডকে ব্রেটওয়াল্ডা বা "ব্রিটেনের শাসক"দের তালিকাভুক্ত করেনি, যদিও তার কারণ ছিল "অ্যাংলো-স্যাক্সন ক্রনিকল"-এর পশ্চিম স্যাক্সন উৎস।
সেন্ট বনিফেস ৭৪৫ খ্রিস্টাব্দ নাগাদ এথেলবাল্ডকে পত্রযোগে তাঁকে বিভিন্ন অনৈতিক ও ধর্মবিরোধী আইনের অভিযোগে ভর্ৎসনা করেন। এর পরেই ৭৪৭ খ্রিস্টাব্দে ক্লোভেশোর সভা এবং ৭৪৯ খ্রিস্টাব্দে গামলেতে জারি করা একটি সনদের মাধ্যমে এথেলবাল্ড চার্চকে তার কয়েকটি বাধ্যবাধকতা থেকে মুক্তি দেন, যা ছিল সম্ভবত বনিফেসের চিঠিরই ফলশ্রুতি। ৭৫৭ খ্রিস্টাব্দে নিজ দেহরক্ষীদের হাতে এথেলবাল্ড নিহত হন। তাঁর পরে বেওর্নরেড কিছুকালের জন্য রাজা হয়েছিলেন। বেওর্নরেডের সম্পর্কে বিশেষ কিছু জানা যায় না। তবে এক বছরের মধ্যেই এথেলবাল্ডের জ্ঞাতিভ্রাতা এয়ানউলফের পৌত্র ওফা সম্ভবত একটি স্বল্পকালীন গৃহযুদ্ধের পরে সিংহাসন দখল করেন। ওফার রাজত্বকালে মার্শিয়া সেই রাজ্যের সর্বাপেক্ষা সমৃদ্ধ ও প্রভাবশালী যুগে প্রবেশ করেছিল।
জামিয়া নূরিয়া ইসলামিয়া

জামিয়া নূরিয়া ইসলামিয়া (সংক্ষেপে মাদ্রাসায়ে নূরিয়া) ঢাকা জেলার কামরাঙ্গীরচরে অবস্থিত একটি কওমি মাদ্রাসা। ১৯৬৫ সালে মোহাম্মদুল্লাহ হাফেজ্জী এই মাদ্রাসা প্রতিষ্ঠা করেন। এটি বেফাকুল মাদারিসিল আরাবিয়া বাংলাদেশের অন্তর্ভুক্ত। মাদ্রাসার বর্তমান মহাপরিচালক আতাউল্লাহ হাফেজ্জী।
আশরাফ আলী থানভীর শিষ্য মোহাম্মদুল্লাহ হাফেজ্জী ১৯৬৫ সালে এই মাদ্রাসাটি প্রতিষ্ঠা করেন। ধর্মীয় শিক্ষার বিভিন্ন বিষয়ে সর্বোচ্চ স্তর চালু করার প্রত্যয়ে ১ নভেম্বর ১৯৯৮ তারিখে আনুষ্ঠানিকভাবে মাদ্রাসাকে জামিয়া স্তরে উন্নীত করে ‘জামিয়া নূরিয়া ইসলামিয়া’ () করা হয়েছে। মাদ্রাসার শিক্ষক সংখ্যা ৯১ জন।
মাদ্রাসাটি থেকে "মাসিক রহমত" নামে একটি মাসিক ইসলামি পত্রিকা প্রকাশিত হত, যার প্রকাশনা বর্তমানে বন্ধ রয়েছে। মোহাম্মদুল্লাহ হাফেজ্জী এই পত্রিকার প্রতিষ্ঠাতা। পত্রিকাটিতে সাধারণত কুরআন, হাদিস, ইসলামি ফিকহ, দৈনন্দিন জীবনের নানাবিধ মাসলা-মাসায়েল সহ নানাবিধ ইসলামিক প্রবন্ধ প্রকাশিত হয়। ১৯৯১ সালে আহমাদুল্লাহ আশরাফের নামে মাসিক রহমত পত্রিকার ডিক্লারেশন নেওয়া হয়। এরপর থেকে এটি অনিয়মিতভাবে প্রকাশিত হয়ে আসছে। ২০০১ থেকে ২০০৫ সাল পর্যন্ত বন্ধ থাকার পর এটি পুনরায় চালু হয়। মানযুর আহমাদ এই পত্রিকার সম্পাদক। ২০১৪ সালে এই পত্রিকায় ইসলাম ধর্মের নামে বিভিন্নভাবে উগ্র মতবাদ প্রকাশ করার অভিযোগ উঠায় পত্রিকাটি বন্ধ করে দেওয়া হয়। ২০১০ সালের দিকে একটি গোয়েন্দা সংস্থা পত্রিকাটির বিরুদ্ধে ব্যবস্থা নেওয়ার জন্য স্বরাষ্ট্র মন্ত্রণালয়ে সুপারিশ করেছিল। কারণ হিসেবে উল্লেখ করা হয়, পত্রিকায় প্রকাশিত মতামত বা লেখা জঙ্গি কিংবা উগ্র মতামত প্রচারে, উত্থানে সহযোগিতা করবে।
৮৫ নং ওয়ার্ড, কলকাতা পৌরসংস্থা

ওয়ার্ড নং ৮৫ হল কলকাতা পৌরসংস্থার বরো নং ৮ -এর একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বালিগঞ্জ (দেশপ্রিয় পার্ক) পাড়ার কিছু অংশ জুড়ে রয়েছে।
৮৫ নং ওয়ার্ডের উত্তর দিকে হাজরা রোড অবস্থিত; গরচা ১ ম লেন, পূর্বে ডোভার টেরেস ও গর্চা ১ ম লেন, ডোভার লেন এবং রমনি চ্যাটার্জি রোডকে সংযুক্ত করে; রাশবিহারী এভিনিউ দ্বারা দক্ষিণে; এবং পশ্চিমে শরৎ বোস রোড দ্বারা।
ওয়ার্ডটি কলকাতা পুলিশের লেক এবং গড়িয়াহাট থানা পরিবেশন করে । 
কড়েয়া মহিলা থানার দক্ষিণ পূর্ব বিভাগের অধিক্ষেত্রে সমস্ত পুলিশ থানার উপর এখতিয়ার আছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা। 
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী নির্বাচনী এলাকা এবং বালিগঞ্জ বিধানসভা কেন্দ্রর একটি অংশ।
মেঘা রাজাগোপালন

মেঘা রাজাগোপালন একজন ভারতীয় বংশোদ্ভূত আমেরিকান সাংবাদিক যিনি বাজফিড সংবাদের সাথে যুক্ত। তিনি চীনের উইঘুর মুসলিমদের ওপর আন্তর্জাতিক প্রতিবেদনের জন্য ২০২১ সালের পুলিৎজার পুরস্কার জিতেছেন। 
রাজাগোপালন ২০০৮ সালে মেরিল্যান্ড বিশ্ববিদ্যালয়ের ফিলিপ মেরিল কলেজ অব জার্নালিজম থেকে স্নাতক হন।
বেণীপুর বহুমুখী মাধ্যমিক বিদ্যালয়

বেণীপুর বহুমুখী মাধ্যমিক বিদ্যালয় ঝিনাইদহ জেলার শৈলকুপা উপজেলার একটি মাধ্যমিক বিদ্যালয়। এটি ১৯০৬ সালে প্রতিষ্ঠিত হয়েছিল। কাঁচেরকোল ইউনিয়নে শিক্ষার প্রসার করতে এই বিদ্যালয়ের অবদান রয়েছে।
বিদ্যালয়টি কুষ্টিয়া জেলার ইসলামী বিশ্ববিদ্যালয় থেকে ৬ কিলোমিটার দূরে কাঁচেরকোল ইউনিয়নের বেণীপুর গ্রামে অবস্থিত।
বিদ্যালয়টিতে ২টি একাডেমিক (দ্বিতল) ভবন, ১টি ছাত্রাবাস, ১টি মসজিদ এবং একটি লাইব্রেরি রয়েছে।
কান্দিপাড়া আসকর আলী উচ্চ বিদ্যালয়

কান্দিপাড়া আসকর আলী উচ্চ বিদ্যালয় বাংলাদেশের ময়মনসিংহ জেলার গাফফারগাঁও উপজেলার একটি মাধ্যমিক বিদ্যালয়। বিদ্যালয়টি আসকার আলী সরকার কর্তৃক ১৯০৬ সালে প্রতিষ্ঠিত হয়েছিল। 
এখানে জেএসসি, এসএসসি এবং এইচএসসি পরীক্ষার কেন্দ্রও রয়েছে।
রামসুন্দর পাইলট উচ্চ বিদ্যালয়, বিশ্বনাথ, সিলেট

রামসুন্দর পাইলট উচ্চ বিদ্যালয়, বাংলাদেশের সিলেট জেলার বিশ্বনাথে অবস্থিত একটি উচ্চ বিদ্যালয়। এটি ১৯০৯ সালে প্রতিষ্ঠিত হয়েছিল।
এখানে তিনটি ভবন, একটি খেলার মাঠ, একটি গ্রন্থাগার, একটি পরীক্ষাগার রয়েছে। বিদ্যালয়তে এক হাজারেরও বেশি শিক্ষার্থী রয়েছে। বিভাগ রয়েছে: বিজ্ঞান, কলা ও বাণিজ্য। এই ছাত্রের জন্য ৩০ জন শিক্ষক, একজন প্রধান শিক্ষক, দুইজন প্রশাসক রয়েছে। একটি কর্মমুখী শিক্ষাও চালু আছে। এতে আছে: ভবন রক্ষণাবেক্ষণ, বৈদ্যুতিক ও যান্ত্রিক বিভাগ।
জামিয়া আরাবিয়া আশরাফুল উলুম বালিয়া

জামিয়া আরাবিয়া আশরাফুল উলুম বালিয়া (সংক্ষেপে বালিয়া মাদ্রাসা) ময়মনসিংহ জেলার ফুলপুর থানাধীন তারাকান্দা-শাকুয়াই রােড সংলগ্ন জায়গায় অবস্থিত একটি কওমি মাদ্রাসা। প্রায় ৭ একর জমির উপর স্থানীয় লােকজনদের সহায়তায় ১৯৩৫ সালে ফয়জুর রহমান এটি প্রতিষ্ঠা করেন। আশরাফ আলী থানভীর নামানুসারে এই মাদ্রাসার নামকরণ করা হয়েছে “আশরাফুল উলুম”। ১৯৪১ সাল পর্যন্ত ফয়জুর রহমান এই মাদ্রাসাটি পরিচালনা করেছেন। তারপর এই মাদ্রাসার পরিচালক নিযুক্ত হন মাওলানা দৌলত আলী। তিনি ১৯৫০ সালে এখানে দাওরায়ে হাদিস (মাস্টার্স) চালু করেন। ১৯৮০ সালে তার অবসরের পর মাদ্রাসার দায়িত্ব গ্রহণ করেন গিয়াস উদ্দিন। ২০১৩ সালে তার মৃত্যুর পর শামসুদ্দিন পরিচালক নিযুক্ত হন।
আ শট ইন দ্য ডার্ক (১৯৬৪-এর চলচ্চিত্র)

আ শট ইন দ্য ডার্ক ব্লেক এডওয়ার্ডস পরিচালিত ১৯৬৪ সালের ব্রিটিশ-মার্কিন হাস্যরসাত্মক চলচ্চিত্র। এটি "দ্য পিঙ্ক প্যান্থার" চলচ্চিত্র ধারাবাহিকের দ্বিতীয় কিস্তি, যেখানে পিটার সেলার্স তার পূর্বে অভিনীত ইনস্পেক্টর জাক ক্লুজো চরিত্রে অভিনয় করেন। চলচ্চিত্রটি হ্যারি কার্নিৎজের ১৯৬১ সালের একই নামের মঞ্চনাটক অবলম্বনে নির্মিত, যা মূলত মার্সেল আশার রচিত ফরাসি নাটক "লিদিয়ত" থেকে ইংরেজিতে উপযোগ করা হয়েছিল। চলচ্চিত্রটির চিত্রনাট্য রচনা করেছেন উইলিয়াম ব্ল্যাটি ও ব্লেক এডওয়ার্ডস।
চলচ্চিত্রটি ১৯৬৪ সালের ২৩শে জুন যুক্তরাজ্য ও মার্কিন যুক্তরাষ্ট্রে মুক্তি পায় এবং অধিকাংশ ক্ষেত্রেই ইতিবাচক পর্যালোচনা লাভ করে। আমেরিকান ফিল্ম ইনস্টিটিউট চলচ্চিত্রটিকে তাদের এএফআইয়ের ১০০ বছর...১০০ হাসি তালিকায় ৪৮তম স্থান প্রদান করে।
"দ্য নিউ ইয়র্ক টাইমস"-এর বসলি ক্রাউদার লিখেন, "এটি পাগলাটে, কিন্তু জনাব সেলার্স যে বিস্ময়কর দক্ষতা এবং স্থায়ী নিখুঁত মর্যাদার সাথে তার ভূমিকা পালন করেছেন তা দ্রুত শেষ পর্যায়ে এসে একঘেয়ে উপভোগ্য হতে শুরু করে।" "ভ্যারাইটি" লিখে: "'প্যান্থার'-এর প্রথম দর্শনের পরপরই হাস্যকরভাবে অদক্ষ গোয়েন্দার দ্বিতীয় উপস্থিতি দেখানোর জন্য প্রজ্ঞা দেখা যায়, যেহেতু কিছু স্বতঃস্ফূর্ত নতুনত্ব হয়ত বন্ধ হয়ে গেছে, কিন্তু হাসি এখনও প্রচুর পরিমাণে আছে।" "লস অ্যাঞ্জেলেস টাইমস"-এর ফিলিপ কে. স্কুইয়ার লিখেন ছবিটি "পতন এবং উত্থানের সমস্ত বৈচিত্র্য ... আমি 'অ্যাড নসিয়াম' বলব না কারণ সেলার্স একজন চতুর কৌতুকাভিনেতা এবং কখনোই এতটা বিরক্তিকর না।" "দ্য ওয়াশিংটন পোস্ট"-এর রিচার্ড এল. কো চলচ্চিত্রটিকে "পরিশ্রমলব্ধ কৌতুককর্ম" বলে অভিহিত করে। "দ্য মান্থলি ফিল্ম বুলেটিন" লিখে, "যেখানে "দ্য পিঙ্ক প্যান্থার"-এর শৈলী এবং একটি নির্দিষ্ট সূক্ষ্মতা ছিল, তার উত্তরাধিকারী ... কেবল নিষ্ঠুর ধরনের স্ল্যাপস্টিককে প্রতিস্থাপন করে।" "দ্য নিউ ইয়র্কার"-এর জন ম্যাকার্টেন লিখেন, "ব্রডওয়েতে 'আ শট ইন দ্য ডার্ক' একটি মধ্যমমানের কৌতুককর্ম ছিল, কিন্তু ব্লেক এডওয়ার্ডস, যিনি চলচ্চিত্রটি পরিচালনা করেছেন এবং উইলিয়াম পিটার ব্ল্যাটির সাথে চিত্রনাট্য লিখেছেন, তার ভালো বোধশক্তি ছিল এবং জনাব সেলার্সকে পাগলাটে হতে দিয়েছেন ... সবমিলিয়ে অত্যন্ত প্রফুল্ল।"
একই দেশের সকল পদক

একই দেশের সকল পদক (বা পডিয়াম সুইপ) হয় যেখানে কোনও দল বা দেশ প্রথম, দ্বিতীয় এবং তৃতীয়, যেমন অলিম্পিকে আসে এবং সমস্ত উপলভ্য পদক জিতে থাকে, যা একটি পডিয়াম অনুষ্ঠান দ্বারা স্বীকৃত। সুইপ শব্দটি সাধারণত উত্তর আমেরিকার খেলাধুলায় যেমন বেসবল, বাস্কেটবল এবং আইস হকি যার প্লে অফ বা নিয়মিত মৌসুম আছে, এমন পরিস্থিতি বর্ণনা করতে যেখানে একটি দল একটি সিরিজে সব খেলা জিতে থাকে, উদাহরণস্বরূপ, ৪–০ তে সিরিজ জয়।
শব্দটি একটি বৃহত্তর অর্থেও ব্যবহৃত হয় যখন একটি দেশ, দল বা ক্রীড়াবিদ একটি প্রতিযোগিতায় সম্ভাব্য সব পুরস্কার জিতে নেয়। সর্বোচ্চ স্তরে, এটি হবে যখন একটি জাতি অলিম্পিকে সমস্ত পদক জিতবে।
হোয়াইটওয়াশ
কালী মাতা মন্দির, মোড়াকরি

শ্রীশ্রী কালী মাতার মন্দির বাংলাদেশের বিখ্যাত হিন্দু মন্দিরসমূহের মধ্যে অন্যতম। জনশ্রুতি মতে, প্রায় ১০৮ বছর পূর্বে কালী মাতা দেবীর এই স্থানে অলৌকিকভাবে প্রকাশ ঘটে। এটি বাংলাদেশের হবিগঞ্জ জেলা লাখাই উপজেলা ফান্দাউক ও মোড়াকরি গ্রামের মধ্যস্থলে অবস্থিত। 
শ্রী শ্রী কালী মাতার মন্দির আনুুমানিক বাংলা ১৩২০ সনের অলৌকিক ভাবে প্রতিষ্ঠিত হয়। মন্দিরটি ফান্দাউক ও মোড়াকরি গ্রামের মানুষের যৌথ ভাবে পরিচালিত হয়ে আসছে। পুুরাতন মন্দিরটি বদলে তারা পীঠের মন্দিরের আদলে নতুন মন্দির তৈরি করার কাজ বর্তমানে চলছে। এই মন্দিরের নাম অনুসারে ফান্দাউক কালী মন্দির মাঠ রয়েছে। সেই মাঠে প্রতি বছর মহা অষ্টমী উপলক্ষে কালী মাতার পূূজা অর্চনা করা হয় এবং হাজার হাজার ভক্ত,সাধুরা এই বলভদ্র নদীর তীরে স্নান করে পূূর্ণ লাভ করে। 
এই মন্দির অনেক জাগ্রত কালী মন্দির। জানা অজানা অনেক কাহিনী রয়েছে এই মন্দিরের।
শ্রী শ্রী কালী মাতা ও শিবের বিগ্রহ অনেক বড় এবং পাথরের।
শ্রী শ্রী শ্যামা পূজার দিন এই মন্দিরে কালী মাতা পূজা হয় ও শিব পূজা করা হয়।
শিলখুড়ি ইউনিয়ন

শিলখুড়ি ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন। 
গ্রামের সংখ্যা: ২৪টি<br>
মৌজার সংখ্যা: ০৭টি<br>
মোট জনসংখ্যা: প্রায় ২৫,০০০ জন।
সাক্ষরতার হার: ৬৮%।<br>
শিক্ষা প্রতিষ্ঠান:
বর্তমান চেয়ারম্যান: পদ শূন্য <br>প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
রাখাল বন্ধু

রাখাল বন্ধু ১৯৬৮ সালে মুক্তিপ্রাপ্ত এবং ইবনে মিজান পরিচালিত একটি সাদা কালো যুগের বাংলা চলচ্চিত্র। এটি বাংলাদেশ জন্ম নেবার আগের বিখ্যাত চলচ্চিত্রগুলোর একটি। বিখ্যাত ইংরেজ লেখক উইলিয়াম শেক্সপিয়রের নাটক 'ম্যাকবেথ' এর উপর ভিত্তি করে এটি নির্মিত হয়েছে, যাতে পরিচালক ইবনে মিজান নিজেই কিছু গ্রাম্য লোককাহিনীর সংমিশ্রন ঘটিয়ে চিত্রনাট্য তৈরি করেছেন। এতে অভিনয় করেছেন সুজাতা, সুচন্দা, আনোয়ার হোসাইন, আনিস এবং আজিমসহ আরো অনেকেই।
নিচে সমস্ত কলাকুশলীদের তালিকা প্রদান করা হলো।
বাংলাদেশে ১৯৮৬ সালে উক্ত সাদা কালো চলচ্চিত্রের রঙিন সংস্করণ নির্মিত হয়, যার নাম দেওয়া হয় ""রঙিন রাখাল বন্ধু""! যেটা পরিচালনা করেছেন ""রাখাল বন্ধু""র -ই পরিচালক ইবনে মিজান এবং প্রযোজনা করেছেন এ কে এম জাহাঙ্গীর খান। এতে অভিনয় করেছেন বাংলাদেশের সাত্তার, জিনাত, মনিকাসহ আরো অনেকে। এতে বাংলাদেশের পল্লীকবি জসীমউদদীন সঙ্গীত পরিচালনায় গুরুত্বপূর্ণ ভূমিকা রেখেছেন।
ভারতে ১৯৯৫ সালে চলচ্চিত্রটির ""রাখাল রাজা"" শিরোনামের নতুন সংস্করণ নির্মাণ করা হয়। যেটা পরিচালনা করেছেন সানাত দত্ত। যাতে অভিনয় করেছেন ভারতীয় অভিনেত্রী ঋতুপর্ণা সেনগুপ্ত, চিরঞ্জিত, টেলি সামাদ সহ অনেকেই।
যাতে ভারতীয় অভিনেত্রী ঋতুপর্ণা সেনগুপ্ত, চিরঞ্জিত, কৌশিক চ্যাটার্জি, টেলি সামাদ সহ অনেকেই অভিনয় করেছেন।
তিলাই ইউনিয়ন

তিলাই ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
গ্রামের সংখ্যা: ১০টি<br>
মৌজার সংখ্যা: ০৩টি<br>
মোট জনসংখ্যা: প্রায় ১৭,৭৬৭ জন।
সাক্ষরতার হার: ৫০%।<br>
শিক্ষা প্রতিষ্ঠান:
বর্তমান চেয়ারম্যান: পদ শূন্য <br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
ক্যাথলিন ডসন

ক্যাথলিন ডসন (; জন্ম: ৩ অক্টোবর ১৯৯৭) হলেন একজন স্কটিশ সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করে সাঁতারের মিশ্র ৪×১০০ মিটার মেডলি রিলে বিভাগে স্বর্ণ পদক জয়লাভ করেছেন।
তিনি ২০২০ ইউরোপিয়ান অ্যাকুয়াটিক চ্যাম্পিয়নশিপে ১০০ মিটার ব্যাকস্ট্রোকে ৫৮.০৮ সেকেন্ড নিয়ে ইউরোপীয় রেকর্ড গড়েছিলেন।
পাইকেরছড়া ইউনিয়ন

পাইকেরছড়া ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন। 
গ্রামের সংখ্যা: ১৪টি<br>
মৌজার সংখ্যা: ০৫টি<br>
মোট জনসংখ্যা:
২০১০ সালের আদমশুমারি অনুযায়ী মোট জনসংখ্যা প্রায় ২৪,৮০২ জন।
সাক্ষরতার হার: শিক্ষা জরীপ অনুযায়ী সাক্ষরতার হার ৫২%।<br>
শিক্ষা প্রতিষ্ঠান:
সোনাহাট ব্রীজ: ১৮৮৭ সালে ইংরেজরা তাদের সৈন্য ও রসদ চলাচলের জন্য লালমনিরহাট থেকে ভুরুঙ্গামারী হয়ে ভারতের মনিপুর রাজ্যে যাবার জন্য গোয়াহাটি পর্যন্ত যে রেল লাইন স্থাপন করে তারই অংশ হিসাবে সোনাহাট রেলওয়ে ব্রিজ তৈরী করা হয়। ব্রিজটি প্রায় ১২০০ ফুট লম্বা।
বর্তমান চেয়ারম্যান: মোঃ আব্দুর রাজ্জাক সরকার।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
ভূরুঙ্গামারী ইউনিয়ন

ভূরুঙ্গামারী ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন। ভূরুঙ্গামারী ইউনিয়ন পরিষদের পূর্বে পাইকেরছড়া ইউনিয়ন, উত্তরে তিলাই, দক্ষিণে জয়মনির হাট, পশ্চিমে ভারত। 
মোট জনসংখ্যা: প্রায় ৪৭,১৮৫ জন<br>
বর্তমান চেয়ারম্যান: পদ শূন্য <br>প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
জয়মনিরহাট ইউনিয়ন

জয়মিনরহাট ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
গ্রামের সংখ্যা: ০৫টি<br>
মৌজার সংখ্যা: ০৫টি<br>
মোট জনসংখ্যা: ২০০১ সালের আদমশুমারি অনুযায়ী মোট জনসংখ্যা প্রায় ১৫,৭০৮ জন।
সাক্ষরতার হার: ২০০১ এর শিক্ষা জরিপ অনুযায়ী সাক্ষরতার হার ৬৫%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
৫৩ নং ওয়ার্ড, কলকাতা পৌরসংস্থা

৫৩ নং ওয়ার্ড, কলকাতা পৌরসংস্থা হল ভারতের পশ্চিমবঙ্গ রাজ্যের মধ্য কলকাতার তালতলা এবং মৌলালী পাড়ার অংশ জুড়ে বরো নং ৫ -এ কলকাতা পৌরসংস্থা একটি প্রশাসনিক বিভাগ।
ওয়ার্ডটি একটি সিটি মিউনিসিপাল কর্পোরেশন কাউন্সিল এবং চৌরঙ্গী নির্বাচনী অঞ্চলের একটি অংশ গঠন করে।
আন্ধারীঝাড় ইউনিয়ন

আন্ধারীঝাড় ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন। এই ইউনিয়নের পূর্বে বলদিয়া ইউনিয়ন, পশ্চিমে রামখানা ইউনিয়ন, দক্ষিণে ইউনিয়ন এবং উত্তরে জয়মনিরহাট অবস্থিত। 
গ্রামের সংখ্যা: ১১টি<br>
মৌজার সংখ্যা: ০৫টি<br>
মোট জনসংখ্যা: প্রায় ২৭,৪০০ জন।
সাক্ষরতার হার: ৫০%।<br>
শিক্ষা প্রতিষ্ঠান:
বর্তমান চেয়ারম্যান: পদ শূন্য ৫ আগস্ট ২০২৪ থেকে। <br>প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
তাতিয়ানা শোয়েনমেকার

তাতিয়ানা শোয়েনমেকার (; জন্ম ৯ জুলাই ১৯৯৭) একজন দক্ষিণ আফ্রিকান সাঁতারু, যিনি ব্রেস্টস্ট্রোক ইভেন্টে পারদর্শী। তিনি ২০২০ অলিম্পিক গেমসে ২০০ মিটার ব্রেস্টস্ট্রোকে স্বর্ণপদক জয় ও বিশ্ব রেকর্ড স্থাপন করেন এবং ১০০ মিটার ব্রেস্টস্ট্রোকে রৌপ্য পদক জয় করেন। তিনি ২০০ মিটার ব্রেস্টস্ট্রোকের দীর্ঘ কোর্সে বিশ্ব রেকর্ডধারী।
তিনি ২০১৮ কমনওয়েলথ গেমসে অংশ নিয়ে মেয়েদের ১০০ মিটার ব্রেস্টস্ট্রোক এবং মেয়েদের ২০০ মিটার ব্রেস্টস্ট্রোকে স্বর্ণপদক জয় করেন।
২০২১ সালের জুনে, শোয়েনমেকার ২০২০ গ্রীষ্মকালীন অলিম্পিকে দক্ষিণ আফ্রিকার প্রতিনিধিত্ব করার যোগ্যতা অর্জন করেন।
শোয়েনমেকার জাপানের টোকিওতে অনুষ্ঠিত ২০২০ গ্রীষ্মকালীন অলিম্পিকে, ২০০ মিটার ব্রেস্টস্ট্রোকের সম্ভাব্য বিজয়ী হিসেবেই প্রবেশ করেন।
১০০ মিটার ব্রেস্টস্ট্রোকের শুরুতে, শোয়েনমেকার সমস্ত হিটের মধ্যে প্রথম স্থান অর্জন করে সেমিফাইনালে পৌঁছে যান এবং ১:০৪.৮২ সময় নিয়ে এই ইভেন্টে নতুন অলিম্পিক রেকর্ড এবং আফ্রিকান রেকর্ড স্থাপন করেন। এর মাধ্যমে তিনি২০১৬ গ্রীষ্মকালীন অলিম্পিকে আমেরিকান লিলি কিং কর্তৃক ১:০৪.৯৩ সময়ের রেকর্ডটি ভাঙেন। সেমিফাইনালে, শোয়েনমেকার দ্রুততম ১:০৫.০৭ সময়ে সাঁতার শেষ করেন এবং প্রথম স্থানে থেকে ফাইনালে পৌঁছান। ফাইনালে, শোয়েনমেকার রৌপ্য পদক জয় করেন, যা ২০০০ সালের পর অলিম্পিক গেমসে কোনো দক্ষিণ আফ্রিকান মহিলা সাঁতারুর প্রথম পদক ছিল।
প্রতিযোগিতার পঞ্চম দিনে ২০০ মিটারের ব্রেস্টস্ট্রোকের প্রাথমিক হিটে, শোয়েনমেকার ২:১৯.১৬ সময়ে সাঁতার শেষ করে একটি নতুন অলিম্পিক রেকর্ড স্থাপন করেন ও সামগ্রিকভাবে প্রথম স্থানে থেকে সেমিফাইনালে পৌঁছে যান। এটি রিকি পেডারসনের ২:১৯.১১ সময়ের বিশ্ব রেকর্ড থেকে সেকেন্ডের এক দশমাংশেরও কম। এই ইভেন্টের সেমিফাইনালে, শোয়েনমেকার ২:১৯.৩৩ সময়ে সাঁতার শেষ করেন এবং প্রথম স্থানে থেকে ফাইনালে পৌঁছান। ফাইনালে, শোয়েনমেকার ২০০ মিটার ব্রেস্টস্ট্রোকে ২: ১৮.৯৫ সময় নিয়ে একটি নতুন বিশ্ব রেকর্ড স্থাপন করেন এবং স্বর্ণপদক জয় করেন। তার বিশ্ব রেকর্ডটি, ২০২০ অলিম্পিক গেমসে সাঁতারে প্রথম ব্যক্তিগত বিশ্ব রেকর্ড ছিল। তিনি ২০২০ সালের গ্রীষ্মকালীন অলিম্পিকে দক্ষিণ আফ্রিকার প্রথম ক্রীড়াবিদ হিসেবে স্বর্ণপদক জয় করেন। তার সতীর্থ কাইলিন করবেটও ফাইনালে পৌঁছেছিলেন, যার মাধ্যমে ২০০০ সিডনি অলিম্পিকের পর প্রথমবারের মতো দক্ষিণ আফ্রিকার দুই নারী একই ইভেন্টের ফাইনালে পৌঁছান।
মিলিটারি কলেজ অব টেলিকমিউনিকেশন ইঞ্জিনিয়ারিং

মিলিটারি কলেজ অব টেলিকমিউনিকেশন ইঞ্জিনিয়ারিং হল ভারতীয় সেনাবাহিনীর ১৯১১ সালে প্রতিষ্ঠিত কর্পস অব সিগনালসের ইঞ্জিনিয়ারিং প্রশিক্ষণ প্রতিষ্ঠান। এটি ইন্দোরের কাছে অবস্থিত, যেটি আগে মহোও নামে পরিচিত ছিল, যা এখন মধ্যপ্রদেশের ডঃ আম্বেদকর নগর নামে পরিচিত। 
বর্তমান কমান্ড্যান্ট: লেফটেন্যান্ট জেনারেল এম উনকৃষ্ণ নায়ার
বলদিয়া ইউনিয়ন, ভূরুঙ্গামারী

বলদিয়া ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
গ্রামের সংখ্যা: ৫০টি<br>
মৌজার সংখ্যা: ০৮টি<br>
মোট জনসংখ্যা: ০৮ সেপ্টেম্বর ২০১৫ পর্যন্ত মোট জনসংখ্যা প্রায় ৩৩,৪৯১ জন (পুরুষ- ১৭,৭৭১ জন এবং মহিলা- ১৫,৭২০ জন)<br>
ভোটার সংখ্যা: ১৯,০৮২ জন (পুরুষ- ৯,৩৫১ এবং নারী- ৯,৭৩১ জন)।
সাক্ষরতার হার: ৭০%।<br>
শিক্ষা প্রতিষ্ঠান:
বর্তমান চেয়ারম্যান: পদ শূন্য ৫ আগস্ট ২০২৪ থেকে।<br>প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
করাচি ইয়ট ক্লাব

করাচি ইয়ট ক্লাব, পাকিস্তানের সিন্ধুর করাচির একটি ইয়ট ক্লাব। এটি ১৯১১ সালে প্রতিষ্ঠিত হয়েছিল এবং মূলত "করাচি সেলিং ক্লাব" নামে পরিচিত ছিল। ক্লাবের প্রধান প্রতিষ্ঠাতা ছিলেন ক্লাবটির প্রথম কমোডর, কাস্টমস সার্ভিসের "প্রয়াত মিঃ পুনেট"। ক্লাব প্রাঙ্গণটি মূলত মনোরায় অবস্থিত।
আইসিসি ক্রিকেট বিশ্বকাপ চ্যালেঞ্জ লিগ

আইসিসি ক্রিকেট বিশ্বকাপ চ্যালেঞ্জ লিগ ওডিআই ক্রিকেটের তৃতীয় স্তর যার মাধ্যমে বিশ্বকাপে অংশগ্রহণের যোগ্যতা অর্জনের সুযোগ পাওয়া যায়। ২০১৯ সালে ১২টি দল নিয়ে এই প্রতিযোগিতা শুরু হয়। এটি আইসিসি বিশ্ব ক্রিকেট লিগের তৃতীয়, চতুর্থ, পঞ্চম ডিভিশনের স্থান গ্রহণ করে।
এই প্রতিযোগিতার প্রথম দিকের দলগুলি নিয়মানুযায়ী আইসিসি ক্রিকেট বিশ্বকাপ লিগ ২ নামক দ্বিতীয় স্তরে উত্তীর্ণ হয়।
এছাড়া, শেষের দলগুলি প্রতিযোগিতা থেকে বিদায় নেয়, পাশাপাশি আইসিসির বিশ্বকাপে অংশগ্রহণের সিস্টেমের থেকে নির্গত হয়ে যায়, বদলে নতুন দল প্রতিযোগিতায় অংশগ্রহণ করে।
রামপুরহাট বালিকা উচ্চ বিদ্যালয়

রামপুরহাট বালিকা উচ্চ বিদ্যালয়, পশ্চিমবঙ্গের বীরভূম জেলার রামপুরহাটে মেয়েদের জন্য একটি উচ্চ মাধ্যমিক বিদ্যালয়।
সেন্ট জোসেফ হাই স্কুল, জুহু

সেন্ট জোসেফ হাই স্কুল, ভারতের জুহুতে অবস্থিত ছেলে ও মেয়েদের জন্য একটি সহ-শিক্ষামূলক প্রাথমিক ও মাধ্যমিক বিদ্যালয়। 
১৯০৫ সালে নির্মিত, বিদ্যালয়টি সেন্ট জোসেফ চার্চের সাথে যুক্ত। এটি জুহুতে এখনও চালু সবচেয়ে প্রাচীন স্কুল।
সলপ উচ্চ বিদ্যালয়

সালাপ উচ্চ বিদ্যালয়, বাংলাদেশের সিরাজগঞ্জ জেলার উল্লাহপাড়া উপজেলার প্রাচীনতম মাধ্যমিক বিদ্যালয়। এটি ১৯০৫ সালে প্রতিষ্ঠিত হয়েছিল সন্ন্যাল সলপের "জমিদার" দ্বারা।
শ্রী যোগেশ্বর ঋষিকুল ইন্টার কলেজ

শ্রী যোগেশ্বর ঋষিকুল ইন্টার কলেজ ভারতের উত্তর প্রদেশের রাজধানী লক্ষ্ণৌতে অবস্থিত একটি কলেজ। এটি শীতলা দেবী মন্দিরের কাছে মেহেন্দিগঞ্জে অবস্থিত। ১৯০৫ সালে কলেজটি প্রতিষ্ঠিত হয়েছিল বাবা আচারদেব গুরু ছিলে প্রথম গুরু। এটি একটি গুরুকুল ছিল কিন্তু এখন অন্য কলেজের মত একটি ইনস্টিটিউট। এটি বর্তমানে একটি সরকারি কলেজ।
নবাবগঞ্জ পাইলট উচ্চ বিদ্যালয়

নবাবগঞ্জ সরকারি পাইলট উচ্চ বিদ্যালয় ও কলেজ , বাংলাদেশের ঢাকা জেলার নবাবগঞ্জ উপজেলার কালাকোপা গ্রামের একটি মাধ্যমিক বিদ্যালয়। এটি ১৯০৫ সালে প্রতিষ্ঠিত হয়েছিল। এটি বাংলাদেশের অন্যতম প্রাচীন বিদ্যালয় এবং নবাবগঞ্জ উপজেলার প্রাচীনতম বিদ্যালয়। এটি শিক্ষা মন্ত্রণালয় থেকে ১৯৯৫ জাতীয় পুরস্কার প্রাপ্ত বিদ্যালয়।
বিদ্যালয়টির বর্তমান অধ্যক্ষ (ভারপ্রাপ্ত) হিসেবে দায়িত্ব পালন করছেন জনাব নাজমুন আখতার।
খাইবার পাখতুনখোয়ার হাসপাতালের তালিকা

খাইবার পাখতুনখোয়ার হাসপাতালের একটি তালিকা নিচে দেওয়া হল। 
পেশোয়ারে স্যুভেনির জেনারেল হাসপাতাল পেশোয়ারে স্যুভেনির জেনারেল হাসপাতাল বাচা খান মেডিকেল কমপ্লেক্স সোয়াবি
কাররামাল্লাহু ওয়াজহাহু

কারামাল্লাহু ওয়াজহাহু (; ) হলো একটি ইসলামি সম্মানসূচক উপাধি যা মুসলিমরা কেবল আলী ইবনে আবী তালিবের সম্মানে ব্যবহার করে যিনি জাহিলিয়াতের যুগে তাঁর অভিভাবক ও শিক্ষক নবী মুহাম্মদ (সাঃ) -এর অনুসরণ করে কোনো মূর্তির কাছে মাথা নত করেননি। এই সম্মানটি বেশিরভাগ কিছু সুন্নিদের দ্বারা ব্যবহৃত হয় এবং শিয়াদের কাছেও এটি গ্রহণযোগ্য। শিয়ারা সাধারণত আলাইহিস সালাম বা “তাঁর উপর শান্তি বর্ষিত হোক” ব্যবহার করতে স্বাচ্ছন্দ্যবোধ করে।
সৈয়দ হোসেইন নসরের মতে, উহুদের যুদ্ধে আলী বিখ্যাত কুরাইশ যোদ্ধা তালহা ইবনে আবী তালহার সঙ্গে যুদ্ধ করেছিলেন। তালহা ক্রমাগত অহংকার করত যে, সে তার পথে আসা যে কোন মুসলমানকে পরাজিত করে। আলীর কাছে তালহা পরাজিত হলে সে আলীর উদ্দেশ্য “কারাম আল্লাহু ওয়াজহাহু” বাক্যটি উচ্চারণ করে ক্ষমা চেয়েছিল। নসরের মতে, এই মঙ্গলজনক স্তবটি আলীর অন্যতম উপাধি হয়ে ওঠে যা বেশিরভাগ সুন্নিদের দ্বারা ব্যবহৃত হয়। এই বাক্যাংশ, যার সাথে সাধারণত অন্যান্য শব্দ জুড়ে দেওয়া থাকে, শুভেচ্ছা এবং মঙ্গলকামনা পাঠাতে ব্যবহৃত হয়।
করোনাভাইরাস রোগ ২০১৯-এর গবেষণাগার ফাঁস অনুমান

করোনাভাইরাস রোগ ২০১৯-এর গবেষণাগার ফাঁস অনুমানটিতে দাবি করা হয় যে করোনাভাইরাস রোগ ২০১৯ রোগ সৃষ্টিকারী সার্স-কোভি-২ ভাইরাসটি চীনের উহান শহরের একটি গবেষণাগার থেকে, বিশেষ করে উহান ভাইরাসবিজ্ঞান ইনস্টিটিউট থেকে ফাঁস হয়ে করোনাভাইরাস রোগ ২০১৯-এর বৈশ্বিক মহামারিটির সৃষ্টি হয়েছে।
চীনের হুপেই প্রদেশের উহান শহর, যেখানে কোভিড-১৯ বৈশ্বিক মহামারির প্রথম প্রাদুর্ভাব ঘটেছিল, তার সন্নিকটেই উহান ভাইরাসবিজ্ঞান ইনস্টিটিউটটি অবস্থিত - এই অপ্রত্যক্ষ বা আনুষঙ্গিক সাক্ষ্যপ্রমাণের উপরে ভিত্তি করে এই অনুমানটি বিবৃত করা হয়েছে। এছাড়া গবেষণাগার ফাঁসের আরও কিছু অনুমান আছে (যাদের মধ্যে ভাইরাসটি "মানবনির্মিত" বলে দাবিকারী অনুমানগুলিও অন্তর্ভুক্ত) যেগুলি দূরকল্পনা কিংবা বৈজ্ঞানিক সাক্ষ্যপ্রমাণের ভ্রান্ত উপস্থাপনের উপর ভিত্তি করে বিবৃত হয়েছে। উহান ভাইরাসবিজ্ঞান ইনস্টিটিউটের বিজ্ঞানীরা যে সার্স-জাতীয় করোনাভাইরাসসমূহ সংগ্রহ করেছেন, সে সম্পর্কে প্রাপ্ত সংবাদ এবং তাঁরা হয়ত ঐসব ভাইরাসের উপরে ঝুঁকিপূর্ণ কিন্তু অপ্রকাশিত গবেষণা করে থাকতে পারেন, এই প্রমাণহীন অভিযোগটি মিলে এই গবেষণাগার ফাঁস অনুমানটির মূল অংশটি গঠিত হয়েছে।
ভাইরাসটি যে দুর্ঘটনাক্রমে কিংবা ইচ্ছাকৃতভাবে গবেষণাগার থেকে উদ্ভূত হয়েছে, এই ধারণা বা মতটি বৈশ্বিক মহামারির শুরুতেই আবির্ভূত হয়েছিল। ২০২০ সালে তৎকালীন মার্কিন রাষ্ট্রপতি ডোনাল্ড ট্রাম্প, রিপাবলিকান পার্টি দলের কিছু সদস্য, মার্কিন রক্ষণশীল সংবাদমাধ্যম, ইত্যাদি বেশ কিছু ব্যক্তিবর্গ ও প্রতিষ্ঠানের প্রচারণার কারণে ধারণাটি মার্কিন যুক্তরাষ্ট্রে ও বিশ্বের অন্যত্র জনপ্রিয়তা লাভ করে এবং এর ফলে মার্কিন যুক্তরাষ্ট্র ও চীনের মধ্যকার সম্পর্কে উত্তেজনার সৃষ্টি হয়। পরবর্তীতে ২০২০ সালের দ্বিতীয়ার্ধে এই মতটিকে ব্যাপকভাবে একটি ষড়যন্ত্র তত্ত্ব হিসেবে নাকচ করে দেওয়া হয়েছিল। ২০২১ সালের মার্চ মাসে বিশ্ব স্বাস্থ্য সংস্থা ভাইরাসটির উৎস সংক্রান্ত তার নিজস্ব প্রতিবেদনে দুর্ঘটনাবশত ফাঁস হবার সম্ভাবনাটি তদন্ত করে দেখে এবং এরকম ফাঁস হওয়ার ঘটনাকে "অত্যন্ত অসম্ভাব্য" (extremely unlikely) হিসেবে বর্ণনা করে। তবে বিশ্ব স্বাস্থ্য সংস্থার মহাপরিচালক তেদ্রোস আদহানোম বলেন যে সংস্থাটির উপসংহার চূড়ান্ত নয় এবং তদন্তকারীদেরকে কিছু উপাত্ত দিতে অস্বীকার করা হয়েছে। এই প্রতিবেদনটি প্রকাশের পরে ভাইরাস ফাঁসের ধারণাটি আবার মার্কিন গণমাধ্যম ও জনগণের মনোযোগে ফেরত আসে এবং যুক্তরাষ্ট্রের রাষ্ট্রপতি জো বাইডেন মার্কিন গুপ্তচর সংস্থাগুলিকে এই ব্যাপারটি পুনরায় অনুসন্ধানের আদেশ দেন। তেদ্রোস পরবর্তীতে উহান এলাকার "প্রাসঙ্গিক গবেষণাগারসমূহ ও গবেষণা প্রতিষ্ঠানসমূহের নিরীক্ষণের" আহ্বান জানান। চীন আহ্বানটিকে "অসম্মানজনক" ও "বিজ্ঞানের প্রতি ঔদ্ধত্য" প্রকাশ হিসেবে বর্ণনা করে সেটিকে প্রত্যাখ্যান করে।
ভাইরাসবিজ্ঞান ও আণবিক জীববিজ্ঞান ক্ষেত্রে গবেষণারত বিজ্ঞানীদের সিংহভাগই গবেষণাগার ফাঁস অনুমানটি সন্দেহের চোখে দেখে থাকেন। তারা এটিকে একটি সুদূর সম্ভাবনা হিসেবে বর্ণনা করেন এবং বলেন যে অনুমানটিকে সমর্থনকারী সাক্ষ্যপ্রমাণের অভাব রয়েছে। কোনও কোনও গবেষক এটিকে একটি ষড়যন্ত্র তত্ত্ব হিসেবেও বর্ণনা করেছেন। বেশিরভাগ বিজ্ঞানীই একমত যে সার্স-কোভি-২ ভাইরাসের প্রাকৃতিক উৎপত্তির অনুমানটি সঠিক হবার সম্ভাবনা সবচেয়ে বেশি। কিছু বিজ্ঞানী বিজ্ঞানের রাজনৈতিকীকরণ ও মেরুকরণের ঝুঁকির ব্যাপারে উদ্বিগ্ন হলেও এ ব্যাপারে একমত যে গবেষণাগার ফাঁসের সম্ভাবনাটিকে চলমান কোভিড-১৯-এর উৎস অনুসন্ধান কার্যক্রমের অংশ হিসেবে পরীক্ষা করে দেখা উচিত।